“ไทย” ยึดมั่นนโยบาย “จีนเดียว” วอนทุกฝ่ายเคารพอธิปไตย
“ธานี แสงรัตน์” โฆษกกระทรวงการต่างประเทศ ยัน “ไทย” ยึดมั่นในนโยบายจีนเดียว ไม่อยากเห็นความตึงเครียดและบั่นทอนสันติภาพ หวังให้ทุกฝ่ายเคารพอธิปไตย-แก้ไขปัญหาด้วยสันติวิธี
“โฆษกกระทรวงการต่างประเทศ” ยัน “ไทย” ยึดมั่นในนโยบายจีนเดียว ไม่อยากเห็นความตึงเครียดและบั่นทอนสันติภาพ หวังให้ทุกฝ่ายเคารพอธิปไตย
3 ส.ค. 2565

นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ ให้ความเห็นเกี่ยวกับกรณีสถานการณ์ช่องแคบไต้หวัน ว่า ไทยติดตามพัฒนาการของสถานการณ์ช่องแคบไต้หวันอย่างใกล้ชิดด้วยความห่วงกังวลอย่างยิ่ง ไทยยึดมั่นในนโยบายจีนเดียว และไทยไม่ประสงค์ที่จะเห็นการดำเนินการใด ๆ ที่จะเพิ่มความตึงเครียดและบั่นทอนสันติภาพและเสถียรภาพในภูมิภาค โดยหวังให้ฝ่ายต่างๆ ที่เกี่ยวข้องจะใช้ความอดทนอดกลั้นและปฏิบัติตามกฎหมายระหว่างประเทศและหลักการว่าด้วยการเคารพอธิปไตยและบูรณภาพแห่งดินแดน รวมทั้งแก้ไขปัญหาด้วยสันติวิธี